[{"text_idx": "#000002", "text": "Hodiau\u0306 reference al la pasinta lastvendrede mortodatreveno de William Auld ni memorigas el nia arkivo fragmenton de nia literatura elsendo dedic\u0302ita al la Infana Raso, enhavanta recitadon de la poemo. Komence de la elsendo ni donas la atenton al la probablo de la vivo sur la Venuso, sed nia sciencbultena temo rilatas al la supozo de la postglac\u0302era origino de la rivervaloj sur la Marso. La komencaj aktualaj\u0302oj diversfacete koncernas la dau\u0306rantan pandemion. Temas pri malefikeco de la distanca laboro, kronvirusa kroniko kun informo i.a. kiel la pandemio s\u0302ang\u0302is la kutimojn de poloj. Ni informas ankau\u0306 pri la pruntopropono de EU por g\u0302iaj landoj cele supervenkon de la ekonomia krizo. La interreta foto c\u0302e nia programinformo rilatas al la hodiau\u0306a sciencbultena temo. En unuopaj rubrikoj de nia pag\u0302o eblas dau\u0306re konsulti la paralele legeblajn kaj au\u0306skulteblajn tekstojn el niaj elsendoj, kio estas tradicio de nia Redakcio ekde 2003-a jaro. Tamen portempe ili \u2013 pro teknikaj kialoj \u2013 ne estas aktualigataj. Aliflanke vi povas sekvi c\u0302erpaj\u0302ojn el niaj elsendoj samtempe au\u0306skultante ilin kaj rigardante tekstojn per la filmetoj c\u0302e nia jutuba kanalo: Ankau\u0306 la elsendo estas au\u0306debla en jutubo c\u0302e la kanalo Espero2009; Ambau\u0306kaze eblas lau\u0306plac\u0302e reguligi la parolrapidecon."}, {"text_idx": "#000004", "text": "Retpos\u0302tadreso ne estos publikigita. Devigaj kampoj estas markitaj per *"}]